
TERMENI DE REFERINȚĂ PRIVIND
SELECTAREA UNUI/UNEI CERCETĂTOR/CERCETĂTOARE ÎN POLITICI PUBLICE ȘI EXPERT/Ă JURIDIC 

29.07.2026
Centrul „Parteneriat pentru Dezvoltare” (CPD) anunță competiție deschisă în vederea selectării unui/ unei cercetător/cercetătoare în politici publice și expert/ă juridic (o singură persoană pentru ambele poziții) în cadrul proiectului „Angajament civic pentru împuternicirea tinerilor și femeilor” implementat de către Fundația Est-Europeană (EEF) în parteneriat cu Centrul Parteneriat pentru Dezvoltare (CPD), Consiliul Național al Tineretului din Moldova (CNTM) și Organizația Necomercială „Agenția Regională de Dezvoltare” din Tiraspol. Proiectul este finanțat de Uniunea Europeană și cofinanțat de Suedia.
Proiectul „Angajament civic pentru împuternicirea tinerilor și femeilor” își propune să consolideze rolul societății civile în promovarea egalității de gen și a participării tinerilor la procesele de luare a deciziilor în Republica Moldova, în contextul angajamentelor țării privind dezvoltarea democratică și integrarea europeană. Inițiativa răspunde nivelului redus de implicare civică a tinerilor și persistenței inegalităților de gen, care limitează participarea egală a femeilor și bărbaților în viața publică și politică. Prin intermediul proiectului vor fi sprijinite peste 100 de organizații ale societății civile să își dezvolte capacitățile de analiză a politicilor publice, advocacy și mobilizare a comunităților. Organizațiile de tineret și cele ale femeilor vor beneficia de programe de instruire, mentorat și granturi pentru a promova politici publice mai incluzive și pentru a contribui la monitorizarea implementării acestora la nivel național, regional și local. Totodată, proiectul va facilita dialogul dintre societatea civilă și autoritățile publice, inclusiv în contextul negocierilor de aderare la Uniunea Europeană, promovând integrarea perspectivei de gen și a incluziunii tinerilor în diverse domenii de politici. Prin activități de advocacy, crearea de coaliții regionale și implicarea comunităților, proiectul va contribui la dezvoltarea unei societăți mai participative, incluzive și reziliente.
AO CNSIPPF „Parteneriat pentru Dezvoltare” (CPD) este o instituție obștească care pledează pentru implementarea conceptului egalității de gen în toate domeniile vieții, promovarea politicilor publice în domeniu, abordarea problemelor ce ţin de rolul femeii în societate şi abilitarea acesteia, eliminarea tuturor formelor de discriminare faţă de femei, fiind concomitent şi un centru de documentare, informare şi instruire pentru ONG-urile de profil şi grupurile de inițiativă. Mai multe detalii despre organizație găsiți la adresa www.progen.md   

Perioada de angajare: septembrie 2026 – august 2027  cu posibilitatea de prelungire a contractului individual de muncă.

Cerințe față de angajat/ă:
· Studii superioare în drept, administrație publică, științe politice, drepturile omului, relații internaționale sau domenii conexe.
· Studiile de master în politici publice, drept sau domenii similare constituie un avantaj.
· Cunoașterea excelentă a limbii române. Cunoașterea limbilor ruse și engleză va constitui un avantaj;
· Minimum 3–5 ani de experiență în analiză și cercetare în domeniul politicilor publice; elaborarea sau analiza actelor normative; activități de advocacy, reforme legislative sau consultanță juridică.
· Experiență în proiecte cu instituții publice sau organizații internaționale constituie un avantaj.
· Experiență în elaborarea rapoartelor analitice, studiilor și notelor de politici, în domeniu drepturilor omului, egalității de gen, incluziunii, etc.
· Experiență de lucru în cadrul organizațiilor neguvernamentale

Responsabilitățile angajatului/ei:
· Analiza cadrului legislativ și de politici publice relevant pentru domeniul proiectului sau instituției.
· Elaborarea studiilor, rapoartelor analitice și notelor de politici privind problemele identificate.
· Formularea recomandărilor de politici publice și propunerilor de modificare a legislației, pe baza analizelor efectuate.
· Monitorizarea și evaluarea implementării politicilor publice și a actelor normative.
· Acordarea de expertiză juridică în procesul de elaborare sau revizuire a documentelor de politici și a proiectelor de acte normative.
· Consultarea și colaborarea cu instituții publice, sectorul privat, organizații ale societății civile și experți pentru colectarea informațiilor și validarea recomandărilor.
· Participarea la grupuri de lucru, ședințe și consultări publice privind dezvoltarea și implementarea politicilor publice
· Colaborarea cu echipa CPD;
· Alte sarcini relevante postului.  

Condiții de muncă: Cercetătorul/cercetătoarea în politici publice și expertul/a juridic va fi angajat/angajată cu normă parțială de muncă (25%), fiind încheiat un contract individual de muncă pe perioadă determinată, cu posibilitatea de prelungire al acestuia. Munca va fi efectuată atât de la distanță cât și la oficiu cu orar flexibil de muncă. Angajatul/ Angajata va avea posibilitate să acceseze și alte posturi de muncă disponibile la CPD și să se implice și în alte activități ale organizației.

Concursul va avea loc în două etape:
I etapă - Selecția preliminară în baza dosarelor expediate
II etapă - Interviu

Candidații interesați/candidatele interesate vor expedia la adresa de e-mail: cojocaru.cristina.cpd@gmail.com; cpd@progen.md următoarele:
- CV-ul; 
- Scrisoarea de intenție, motivând interesul pentru această funcție;
- Numele şi datele de contact pentru două persoane de referință;
- Copiile diplomelor de studii
- Exemple de lucrări analitice sau juridice (opțional)

Termenul limită de depunere este 10 august, ora 23:59. 

Persoane de contact: Cristina Cojocaru, email: cojocaru.cristina.cpd@gmail.com sau tel. 069844829
                                        Covrig Natalia, email: -natalia.covrig@gmail.com  sau tel. 068807027








Anexa 1
Criterii de evaluare
	Criterii
	Punctaj Maxim
	Nume candidaţi/te

	
	
	A
	B
	C
	D
	E

	1.
	Nivelul studiilor și domeniul de specializare (studii superioare în drept, politici publice, drepturilor omului, studii de gen și alte domenii conexe)
	20
	
	
	
	
	

	2.
	Experiență profesională relevantă (în analiza politicilor publice, în domeniul egalității de gen, drepturilor omului, în domeniul juridic sau elaborarea politicilor publice etc)
	35
	
	
	
	
	

	3. 
	Experiență în cercetare și elaborarea documentelor analitice (rapoarte, studii, analize legislative sau note de politici, analiza și cercetarea datelor relevante pentru politici publice) 
	20
	
	
	
	
	

	4.
	Experiență de lucru în cadrul organizațiilor neguvernamentale (experiență minimă de 3 ani)
	15
	
	
	
	
	

	5.
	Competențe lingvistice și comunicare
(limba română, engleză și rusă)
	10
	
	
	
	
	

	TOTAL
	100
	
	
	
	
	




Notă: Criteriile de evaluare prezentate mai sus sunt orientative. Prioritar, echipa de evaluare va aprecia deschiderea candidatului/ candidatei pentru a îndeplini diverse sarcini de muncă, nivelul de motivație pentru a dezvolta noi abilități, și, nemijlocit, împărtășirea acelorași valori ca ale Centrului Parteneriat pentru Dezvoltare și echipei acestuia. 

